ຝຣັ່ງ ຈະ​ເພີ້​ມ ກໍາລັງ​ທະຫານ​ ຢູ່​ໃນ ປະເທດມາລີ (ວີດີໂອກັບສະໄລດ໌)
ປະທານາທິບໍດີ Francois Hollande ກ່າວວ່າ ມັນອາດ​ຈະ​ໃຊ້​ເວລາ​ເຖິງ​ນຶ່ງ​ອາທິດ ​ກ່ອນ​ທີ່ທະ​ຫານຈາກ​ພາກ​ຕາ​ເວັນຕົກ​ອາ​ຟຣິກາ​ ຈະ​​ໄປ​ເຖິງ.
ຝຣັ່ງ ມີແຜນທີ່ຈະເພີ້ມກໍາລັງທະຫານຂອງຕົນທີ່ມີຢູ່ແລ້ວໃນປັດ ຈຸບັນນີ້ 750 ຄົນ ຢູ່ໃນມາລີ ຈົນກວ່າກໍາລັງພາຍໃຕ້ການນໍາພາ ຂອງອາຟຣິກາ ຈະເຂົ້າປະຈໍາໜ້າທີ່ ເພື່ອຊ່ວຍທະຫານມາລີສູ້ ລົບກັບພວກຫົວຮຸນແຮງ ອິສລາມ ທີ່ຄວບຄູມພາກເໜືອຂອງ ເທດນັ້ນ ປະທານາທິບໍດີ Francois Hollande ກ່າວໃນວັນອັງຄານມື້ນີ້ວ່າ ມັນອາດຈະໃຊ້ເວລາເຖິງນຶ່ງອາທິດ ກ່ອນທີ່ທະຫານຈາກພາກຕາເວັນ ຕົກອາຟຣິກາຈະໄປເຖິງ ທ່ານຍັງກ່າວວ່າ ເຮືອບິນລົບອາຍພົ່ນຂອງ ຝຣັ່ງ ໄດ້ອອກປະຕິບັດງານໂຈມຕີທາງອາກາດໃນຕອນກາງຄືນ ອີກຮອບນຶ່ງຕໍ່ພວກກະບົດ ທີ່ບຸກຄືບໜ້າ ເຂົ້າໄປໃນເຂດພາກໃຕ້ ທ່ານ Sonny Ugoh ຜູ້ອຳນວຍການດ້ານໂທລະຄົມມະນາຄົມຂອງ ປະຊາຄົມເສດຖະ ກິດບັນດາລັດໃນອາຟຣິກາຕາເວັນຕົກຫຼື ECOWAS ກ່າວຕໍ່ວີໂອເອພະແນກພາສາອັງກິດສຳລັບອາຟຣິກາວ່າ ກໍາລັງທະ ຫານ 3000 ຄົນທີ່ໄດ້ຮັບການອະນຸມັດໃນເດືອນແລ້ວນີ້ ຈາກສະພາຄວາມໝັ້ນຄົງສະຫະປະຊາຊາດນັ້ນ ຈະເດີນທາງໄປເຖິງໃນຕອນເຊົ້າຂອງວັນອັງຄານມື້ນີ້ ໃນຂັ້ນຕົ້ນ ກໍາລັງທະຫານເຫຼົ່ານີ້ ບໍ່ຄາດວ່າ ຈະເດີນທາງໄປເຖິງມາລີກ່ອນເດືອນກັນຍາ ແຕ່ທ່ານ Ugoh ກ່າວວ່າ ບັນດາສະມາຊິກຂອງ ECOWAS ໄດ້ສະແດງໃຫ້ເຫັນເຖິງຄວາມຈຳເປັນຢ່າງກະທັນຫັນ ຫລັງຈາກພວກຫົວຮຸນແຮງ ໄດ້ເປີີດສາກບຸກໂຈມຕີ ທີ່ຮວມທັງການຍຶດເອົາເມືອງ Diabaly ໃນວັນຈັນວານນີ້ ເອກອັກຄະລັດຖະທູດຝຣັ່ງ ປະຈໍາສະຫະປະຊາຊາດ ທ່ານ Gerard Araud ກ່າວໃນວັນຈັນນີ້ວ່າ ນາຍພົນໄນຈີເຣຍຄົນນຶ່ງ ທີ່ຈະເປັນຜູ້ບັງ ຄັບບັນຊາກໍາລັງທະຫານອາຟຣິກາໄດ້ໄປເຖິງນະຄອນຫຼວງ Bamako ຂອງມາລີແລ້ວ ບັນດາປະເທດເພື່ອນບ້ານຂອງມາລີ ປະກອບດ້ວຍ Niger, Burkina Faso ແລະ Senegal ຕ່າງກໍໃຫ້ຄໍາໝັ້ນສັນຍາ ວ່າ ຈະສົ່ງທະຫານໄປສະໜັບສະໜຸນ ຝຣັ່ງໄດ້ສົ່ງກໍາລັງທະຫານໄປຍັງ Mali ໃນວັນສຸກແລ້ວ ທ່ານ Araud ກ່າວວ່າ ລັດຖະ ບານຝຣັ່ງໄດ້ຕັດສິນໃຈສະເໜີໃຫ້ຄວາມ ຊ່ວຍເຫຼືອທາງທະຫານກໍເພາະວ່າ ຕົນມີຄວາມເປັນຫ່ວງຢ້ານພວກກະບົດ ອາດຈະເຂົ້າຍຶດເອົານະຄອນຫລວງ ລັດຖະມົນຕີປ້ອງກັນປະເທດຝຣັ່ງ ທ່ານ Jean-Yves Le Drian ກ່າວວ່າ ພວກກະບົດເຂົ້າຍຶດເອົາເມືອງ Diabaly ປະມານ 400 ກິໂລແມັດ ຢູ່ທາງເໜືອຂອງນະຄອນຫຼວງ Bamako ຫລັງຈາກໄດ້ມີການສູ້ລົບກັນຢ່າງໜັກກັບກໍາລັງທະຫານມາລີ ສະຫະລັດກ່າວໃນວັນຈັນນີ້ວ່າ ຕົນກໍາລັງຕຽມທີ່ຈະສະເໜີໃຫ້ການສະ ໜັບສະໜຸນດ້ານ ພະລາທິການແກ່ຝຣັ່ງ ລັດຖະມົນຕີປ້ອງກັນປະເທດ ສະຫະລັດ ທ່ານ Leon Panetta ກ່າວວ່າ ສະຫະລັດ ໄດ້ຊ່ວຍໃນ ການເກັບກຳຂໍ້ມູນສືບລັບ ໂດຍເຮືອບິນທີ່ບໍ່ມີຄົນຂັບ ທີ່ປະຕິບັດງານຢູ່ໃນຂົງເຂດ ທ່ານກ່າວວ່າ ວໍຊິງຕັນ ກໍາລັງພິຈາລະນາ ໃຫ້ການຊ່ວຍເຫລືອສະໜັບສະໜຸນດ້ານພະລາທິການແບບຈຳກັດ ແລະການຂົນສົ່ງທາງອາກາດຈໍານວນນຶ່ງແກ່ຝຣັ່ງ ເລຂາທິການໃຫຍ່ ອົງການສະຫະປະຊາຊາດ ທ່ານ Ban Ki-moon ກ່າວໃນວັນຈັນວານນີ້ ທ່ານຂໍສະແດງຄວາມຍິນດີຕໍ່ການປະຕິບັດງານ ທາງທະຫານພາຍໃຕ້ການນຳພາຂອງຝຣັ່ງ ໂດຍກ່າວວ່າ ທ່ານຫວັງວ່າ ການເຄື່ອນໄຫວດັ່ງກ່າວຈະຊ່ວຍຍຸຕິການບຸກຄືບ ໜ້າຂອງພວກກະບົດ